ДО 
ОБЩИНСКИ СЪВЕТ 
ГР. КРУМОВГРАД
Д О К Л А Д Н А   З А П И С К А 
от 
Себихан Керим Мехмед – Кмет на община Крумовград

ОТНОСНО: Съгласуване позицията на представителя на Община Крумовград на заседание, насрочено за 31.07.2026 год. от 13.30 часа на извънредно присъствено заседание на  Общото събрание на „Асоциация по ВиК - Кърджали".
УВАЖАЕМИ  ДАМИ И ГОСПОДА ОБЩИНСКИ СЪВЕТНИЦИ,

           С писмо с изх. № АВиК - 01- 694 от 02.07.2026 год. Областния управител на област Кърджали, в качеството си на Председател на „Асоциация по В и К – Кърджали”  свиква извънредно присъствено заседание на Асоциацията.  
Заседанието е насрочено за 31.07.2026 год. от 13.30 часа в Областна  администрация при следния дневен ред:
1. Обсъждане на Подробната инвестиционна програма на „ВиК“ ООД – гр. Кърджали за 2026 г. и приемане на решение.

2. Обсъждане на Бизнес план на „ВиК“ ООД – гр. Кърджали за периода 2027 – 2031 г. и приемане на решение.

3. Разни. 

По т. 1 ВиК оператора за 2026 година е предоставил на АВиК - Кърджали с писмо с вх.№ АВиК-01-680-1 от 20.05.2026 г. разпределение на договореното минимално ниво на инвестициите за 2026 година, които предвижда да извърши на територията на общините в обхвата на асоциацията. За община Крумовград са планирани следните инвестиции в размер на 20 451,68 евро:

1. Реконструкция НР Звънарка-монтаж на потопяем помпен  агрегат  SB 3-45A - 1000 евро;
2. Реконструкция на вътрешна водопроводна мрежа с.Подрумче - 400 евро;
3. Реконструкция на довеждащ водопровод ПС Златолист – 3500 евро;
4. Реконструкция на довеждащ водопровод за НР Морянци -   600 евро;
5. Реконструкция ПС Кандилка – Монтаж на хоризонтален помпен агрегат - 1500 евро;
6. Реконструкция НР Овчари – Монтаж на потопяем помпен агрегат NR152 Е/12 - 5000 евро

7. Реконструкция ПС Крумовград – Монтаж на помпа -  6406.51 евро;
8. Реконструкция на канализационни шахти гр. Крумовград – подмяна на капаци 8 бр. - 2045.17 евро.
Работната група разгледа представената от оператора инвестиционна програма за дейностите, предвидени за изпълнение на територията на общината през 2026 г., и извърши анализ на необходимостта от включване на допълнителни мероприятия по ВиК системите.

След проведена работна среща между ръководството на общината и ръководството на оператора беше предложено в инвестиционната програма да бъде включен допълнително обектът „Подмяна на напорен, хранителен и разпределителен водопровод в гр. Крумовград от резервоар № 3 (находящ се над ул. „Изгрев“ в гр. Крумовград)“. Община Крумовград ще окаже съдействие за изпълнението на обекта чрез възстановяване на трайната пътна настилка с асфалтови кърпежи.

Следва да се отбележи, че и през предходната година, с решение на Общински съвет – Крумовград, същият обект беше определен като един от приоритетните за изпълнение.

По т. 2 Бизнес планът на „ВиК“ ООД – гр. Кърджали за периода 2027 – 2031 г. е стратегически документ, който определя основните цели, дейности и инвестиции на оператора за петгодишния регулаторен период. В него са заложени мерки за развитие, поддържане и модернизация на ВиК системите и съоръженията, подобряване качеството и надеждността на предоставяните ВиК услуги, както и необходимите финансови и инвестиционни ресурси за изпълнението им. Изготвеният бизнес план е достъпен на страницата на асоциацията на следния линк: https://www.avik.kardzhali.org/ .

Съгласуването на бизнес плана от Общото събрание на Асоциацията по ВиК е предпоставка за изпълнението на предвидените инвестиции и за развитието на ВиК инфраструктурата на територията на общините, включително община Крумовград, през периода до 2031 г. 
Предвид изложеното и на основание чл. 21, ал. 1, т. 23 и ал. 2 от Закона за местното самоуправление и местната администрация, чл. 198е, ал. 3 и ал. 5 от Закона за водите, във връзка с писмо изх. № АВиК-01-694/02.07.2026 г. за свикване на заседание на Общото събрание на Асоциацията по ВиК на обособената територия, обслужвана от „ВиК“ ООД – гр. Кърджали, предлагам Общинският съвет да приеме следните
РЕШЕНИЯ:
1. Определя инж. Абидин Мехмед Хаджимехмед – заместник-кмет на Община Крумовград, за заместник на кмета на общината Себихан Керим Мехмед – представител на Община Крумовград в Общото събрание на Асоциацията по ВиК на обособената територия, обслужвана от „ВиК“ ООД – гр. Кърджали, при невъзможност на последната да участва в заседанието, насрочено за 31.07.2026 г. от 13:30 часа, както и при провеждането му на резервната дата – 05.08.2026 г. от 13:30 часа, както и на следващи заседания, на които се разглеждат точките от дневния ред, предмет на настоящото решение.

2. Дава мандат на Себихан Керим Мехмед – кмет на Община Крумовград, а при невъзможност за участие – на инж. Абидин Мехмед Хаджимехмед, заместник-кмет на Община Крумовград, да представлява общината в Общото събрание на Асоциацията по ВиК и да гласува по точките от дневния ред, както следва:

2.1. По т. 1 – да гласува „за“ приемането на Подробната инвестиционна програма за 2026 г. на „ВиК“ ООД – гр. Кърджали, като предложи допълване на програмата с нов обект: „Подмяна на напорен, хранителен и разпределителен водопровод в гр. Крумовград от резервоар № 3 (находящ се над ул. „Изгрев“ в гр. Крумовград).“

2.2. По т. 2 – да съгласува Бизнес плана за развитие на дейността на „ВиК“ ООД – гр. Кърджали като ВиК оператор за периода 2027 – 2031 г.

2.3. По т. 3 „Други“ – да изразява становище и да гласува по целесъобразност, съобразно интересите на Община Крумовград.

Внесъл докладната:

КМЕТ: ________/П/___________

/СЕБИХАН МЕХМЕД/

Изготвили: 

.………/П/…..……

        

/ инж.Абидин Хаджимехмед/

.………/П/…..……

        

/Валерия Пехливанова /
